### Beslutning

Godkendt.

### Sagsfremstilling

## Resume og sagens baggrund

Kommunerne skal hvert år fastlægge et måltal for det kommende års søgetal
til de forskellige typer af ungdomsuddannelser. Kommunalbestyrelsen skal årligt fastsætte et måltal for elevernes søgning til de forskellige typer af ungdomsuddannelser for kommende år. I 2025 er søgningen fra eleverne i
Kalundborg Kommune til erhvervsuddannelserne på 32,6%, og Kalundborg Kommune
lever derfor op til det nationale måltal for søgning til
erhvervsuddannelserne, som er på 30 % i 2025. Der blev besluttet et måltal
på 32% for søgning til erhvervsuddannelser i Kalundborg Kommune i 2025.

## Indstillinger

Direktøren indstiller, at Kommunalbestyrelsen beslutter måltal for søgning
til
ungdomsuddannelser i Kalundborg Kommune for 2026.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Ifølge Lov om kommunal indsats for unge under 25 år skal Kommunalbestyrelsen
hvert år
opgøre de lokale søgetal til ungdomsuddannelserne. Søgetallene skal opgøres for
gymnasiale -, erhvervs- og øvrige ungdomsuddannelser.

Som følge af den landsdækkende aftale ”Fra folkeskole til faglært –
Erhvervsuddannelser til
fremtiden”, skal der hvert år besluttes lokale måltal på baggrund af årets
søgetal til
ungdomsuddannelserne og tidligere måltal. Måltallet opgøres for elever der
afslutter 9. og 10.
klasse, i forhold til deres søgning på gymnasiale -, erhvervs- og øvrige
ungdomsuddannelser.

*[adresse] søgetal*Måltal for ungdomsuddannelserne har til formål at skabe fokus på at øge
søgningen til erhvervsuddannelserne for hele [adresse]. Det nationale
landsgennemsnit for søgning til erhvervsuddannelser er i 2025 på 20%, mens det
i Kalundborg Kommune er 32,6%

[adresse] politisk besluttede måltal for 2025 var 62% på
gymnasiale
ungdomsuddannelser, 32% på erhvervsuddannelser og 6% på øvrige
ungdomsuddannelser.

Jeppe Kjær er en opgørelse af, hvilke ungdomsuddannelser unge efter 9. og
10. klasse søger ind på som 1. prioritet. Tabellen herunder viser søgetallene
til ungdomsuddannelser i 2024 og 2025, samt de politisk besluttede måltal for
2025, som blev besluttet i 2024.

I tabellen nedenunder vises folkeskoleelevers søgemønstre i Kalundborg
Kommune opgjort i %.

|  |  |  |  |  |  |  |  |
| --- | --- | --- | --- | --- | --- | --- | --- |
| Angivet i % | Søgetal 2024 | | | Søgetal 2025 | | | Politisk besluttede måltal for 2025 |
| Klassetrin | 9 kl. | 10 kl. | Gns. | 9 kl. | 10 kl. | Gns. | 9. og 10 kl. |
| [adresse]* | 55,4 | 60,7 | 57,8 | 61,6 | 59 | 61,2 | 62 |
| Erhvervs\* | 33,4 | 31,8 | 32,7 | 31,4 | 38,5 | 32,6 | 32 |
| Øvrigt | 11,1 | 7,5 | 9,5 | 7 | 2,5 | 6,2 | 6 |

\*Kategorien i tabellen:

[adresse]: STX, HTX, HX, HF, IB (International gymnasial
uddannelse), pre-IB,
2-årig STX.

Erhvervsuddannelser: EUX og EUD-uddannelser.

Øvrigt: STU, FGU, ungdomshøjskoler, udlandsophold, arbejde og andet.

*Uddannelsesvejledning og fokus på alle unges muligheder for job og
uddannelse*

[adresse] folkeskoler, Ungdommens Uddannelsesvejledning og
Ungevejledningen arbejder løbende med at fremme alle unges muligheder for at få en
uddannelse og en fast
tilknytning til arbejdsmarkedet. Kommunen tilbyder de unge:

* Kendskab
  til ungdomsuddannelserne gennem kollektiv (klasse)vejledning i
  udskolingen,
  og via aktiviteter som: Tour de Uddannelse, Uddannelsesmessen samt
  obligatorisk og
  frivillig brobygning i både 8. og 9. klasse (alle introduceres både til
  gymnasie- og
  erhvervsuddannelser).

* Kendskab
  til arbejdspladser og arbejdsmarkedet gennem erhvervspraktik, det timeløse
  fag, Uddannelse og Job i grundskolen, virksomhedsbesøg tilbydes 1-2 gange
  pr. år indenfor STEM fagene til alle kommunens elever fra 0. til 9. kl.
  via Skoletjenesten med
  tilhørende undervisningsmateriale, der også indeholder valgfrit forløb om
  Uddannelse og Job.

* Særlige
  tilpassede skoleforløb med fx kombineret praktik i lokal virksomhed og
  skoleforløb, for de unge som har brug for et alternativt
  undervisningstilbud. Det kan også være at den unge støttes til at blive tilknyttet
  undervisningsforløb hos ungdomsskolen i fx Turbolæring eller Erhvervsforløb.

* 10.
  klasses tilbud placeret på NEG (Nordvestsjællands Erhvervs- og
  Gymnasieuddannelser), herunder mulighed for erhvervsrettet EUD10.

* Målrettet,
  individuel og forstærket uddannelsesvejlednings indsats
  til unge, som er vurderet i målgruppen til en særlig skole- og eller
  vejledningsindsats. Uddannelsesvejledningen støtter her med en ekstra hånd
  i ryggen den unge i at se
  mulighederne, for at starte på anden ungdomsuddannelse eller job gennem en
  målrettet
  uddannelsesplan, hvor også muligheder som mesterlære kan komme i spil.

* Gode
  overgange til ungdomsuddannelser for alle unge, også dem med behov for
  mere tæt opfølgning. Denne gruppe kan fx få støtte i form af opfølgende
  samtaler, KUI
  kontaktperson, deltagelse ved optagelsesprøver mv. som støtter den unges
  vej i
  uddannelse efter grundskolen.

## Økonomiske konsekvenser

Ingen.

### Sagens forløb

07/05/2025 Børn- og Familieudvalget
Børn- og Familieudvalget anbefaler eksisterende måltal.

21/05/2025 Økonomiudvalget
Økonomiudvalget anbefaler Børn- og Familieudvalgets indstilling.